Heidi Janků

Heidi Janků (* 23. november 1962, Ostrava-Vítkovice) je česká speváčka, moderátorka a muzikálová herečka.

 Život 
Pochádza z muzikantskej rodiny. Jej matka hrala na violončelo, otec na dychové nástroje (napr. na pozaune). Od prvej triedy navštevovala ľudovú školu umenia, kde sa naučila všetko, čo používa v súčasnosti. Zaoberala sa tiež zborovým spevom, hrala na klavír. V siedmej triede začala spievať a tancovať vo folklórnom zbore a natočila svoje prvé nahrávky v ostravskom rozhlase s cimbalovou skupinou Lučina. Na gymnáziu sa začala venovať modernej hudbe a spievať s rôznymi kapelami. V treťom ročníku začala spievať s kapelou Proměny. Medzitým pôsobila v divadelnom zbore Alternativa. Pred maturitou išla na konkurz Pavla Nováka, ktorý vyhrala. Po nejakom čase sa jej ozval Ivo Pavlík, ktorý jej ponúkol kariéru sólovej speváčky.

Na TV Barrandov uvádzala v roku 2012 eroticky ladenú reláciu s názvom Intim Night.

Je druhýkrát vydatá a bezdetná. Prvýkrát sa vydala za Zbyňka Janků, potom si v roku 1992 vzala Iva Pavlíka, s ktorým žila do jeho smrti v roku 2017. 

Mala súrodenca, brata Karla.

 Diskografie 
 1986 Heidi a Supernova Ivo Pavlíka – Supraphon
 1987 Runnin´ Out – Artia (anglická verzia LP Heidi a Supernova Ivo Pavlíka)
 1987 Úplně všechno – Supraphon
 1989 Novinka - Heidi a Supernova Ivo Pavlíka – Supraphon
 1989 Cesta kolem těla – Supraphon
 1992 Heidi – Anes
 1996 Ave Maria – Prolux
 2000 Zpověď – Aplaus
 2001 Když cowboy spí – Aplaus (singel)
 2002 Zlatej důl jsem přece já – Popron Music
 2004 Buď a nebo – Aplaus
 2006 Já jsem pořád já – Ivox (Best Of 1982–2006) 
 2007 Jen tak žít neumím – Ivox
 2009 Heidisky – Ivox
 2012 L - Ivox
 2013 Rarity - Ivox

 Kompilácie 
 1991 Snehulienka a 7 pretekárov - Opus, MC, LP, A1. Kráľovná pred zrkadlom - Heidi Janků, Vašo Patejdl, Ján Gallovič, Stano Král, Miroslav Noga, Dezider Rancsó, Štefan Skrúcaný, Maroš Kramár, B2. Kráľovná čaruje - Heidi Janků, Kamila Magálová
 2003 To byl váš hit – 90. léta – Levné knihy - 19. Tahiti 
 2004 Česká diskotéka – CD – Supraphon - 16. Když se načančám 
 2005 Hity z české diskotéky - Popron Music - 04. Když se načančám 
 2007 Hity z českých filmů a pohádek 1+2 – Popron Music - 03. Popocatepetl Twist / z filmu Rebelové

 Externé odkazy 
 Oficiálna stránka - www.heidi.cz

 Zdroj 

Kategória:České popové speváčky
Kategória:České herečky divadelných muzikálov
Kategória:Českí televízni moderátori
Kategória:Osobnosti z Ostravy